《西陵别袁小修用韵》
明代·黄辉

山阳残泪满荷衣，此别深怜法侣稀。
与我周旋明日始，为谁流浪十年归。
采兰自有山中乐，抱瓮原无世上机。
巴蜀音尘犹幸接，江鱼西上雀东飞。

作者简介：明四川南充人，字平倩，一字昭素。万历十七年进士，改庶吉士，授编修。时同馆诗文推陶望龄，书画推董其昌，辉诗及书与之齐名。袁中道称其诗奇而藻，但佳作多散佚。官终少詹事兼侍读学士。有《贻春堂集》、《铁庵诗选》。